ผบ.ทบ.ยืนยัน ส่งเจ้าหน้าที่ติดตามดูแลความปลอดภัยนักการเมืองลงพื้นที่หาเสียงทุกพรรค เน้นย้ำต้องให้เกียรตินักการเมืองและนักการเมืองก็ต้องให้เกียรติเจ้าหน้าที่ด้วย
ผบ.ทบ.ยืนยัน ส่งเจ้าหน้าที่ติดตามดูแลความปลอดภัยนักการเมืองลงพื้นที่หาเสียงทุกพรรค เน้นย้ำต้องให้เกียรตินักการเมืองและนักการเมืองก็ต้องให้เกียรติเจ้าหน้าที่ด้วย พลเอก อภิรัชต์ คงสมพงษ์ ผู้บัญชาการทหารบก ในฐานะเลขาธิการ คสช.กล่าวถึงการดูแลนักการเมืองในการลงพื้นที่หาเสียง หลังพรรคเพื่อไทย ระบุว่าถูกเจ้าหน้าที่ คุกคาม ว่า ฝ่ายความมั่นคงได้มีการติดตามดูแลนักการเมืองลงพื้นที่ทุกพรรค โดยไม่ได้เลือกปฏิบัติพรรคใดพรรคหนึ่งและไม่มีเจตนาจับผิด และการส่งเจ้าหน้าที่ตำรวจทหารดูแลเป็นความปรารถนาดี ซึ่งตนเองเน้นย้ำให้เจ้าหน้าที่ให้เกียรตินักการเมืองและนักการเมืองก็ต้องให้เกียรติเจ้าหน้าที่ด้วย ไม่ไปดูถูกดูแคลน ซักไซ้ไล่เลียง เพราะหน้าที่ของเจ้าหน้าที่คือการติดตามอำนวยความสะดวกรักษาความปลอดภัยให้กับทุกพรรคการเมืองและจะไม่มีการให้เจ้าหน้าที่เข้าไปแนะนำตัว ขณะเดียวกัน เปิดเผยว่า คสช.ได้ติดตามความเคลื่อนไหว นายทักษิณ ชินวัตร อดีตนายกรัฐมนตรีที่ออกมาจัดรายการ Good Monday ทุกวันจันทร์แล้ว